b'\n_START_ARTICLE_\nIn Camelot\n_START_SECTION_\nRadnja\n_START_PARAGRAPH_\nNa groblju, tijekom sprovoda ujne Concette, Tony ugleda stariju damu na grobu njegovih roditelja. Uptita je da li je ona prijateljica njezine majke, ali uskoro otkriva da je to Fran Felstein, dugogodi\xc5\xa1nja ljubavnica njegova oca. Tony provodi neko vrijeme s njom i kroz njezine pri\xc4\x8de saznaje mnogo toga o svojem ocu. Saznaje i kako je njegov pas iz djetinjstva, Tippy, darovan Franinoj obitelji kad je njegova majka natjerala oca da ga odvede iz ku\xc4\x87e. Fran ispri\xc4\x8da Tonyju o svojem \xc5\xbeivotu uklju\xc4\x8duju\xc4\x87i prilike kad je odolijevala udvaranju Strica Juniora i flert koji je imala s predsjednikom Johnom Kennedyjem._NEWLINE_Prema Fran, Phil Leotardo i Hesh Rabkin su je prevarili za investiciju koju joj je ostavio Tonyjev otac. Tony poku\xc5\xa1a izvu\xc4\x87i novac u njezino ime, ali nakon \xc5\xa1to ga Phil izbjegne, dvojac se upu\xc5\xa1ta u automobilsku utrku koja rezultira Philovim sudarom._NEWLINE_Stric Junior, lude\xc4\x87i zbog ku\xc4\x87nog pritvora u kojem se nalazi, odlazi na svaki sprovod na koji stigne, \xc4\x8dak i ako zna da je pokojnika poznavao samo povr\xc5\xa1no, samo kako bi iza\xc5\xa1ao iz ku\xc4\x87e. Kasnije se slomi i zapadne u depresiju, vjerojatno zbog problema s lijekovima. Niz posjeta raznim sprovodima fizi\xc4\x8dki ga iscrpljuje te izaziva depresivne osje\xc4\x87aje._NEWLINE_Christopher po\xc4\x8dinje provoditi sve vi\xc5\xa1e vremena s J.T.-em Dolanom, prijateljem televizijskom scenaristom kojeg je upoznao na rehabilitaciji. Jedan drugom nude pomo\xc4\x87 ako osjete potrebu za recidivom. Christopher upoznaje Dolana s pokerom na visoke uloge, naizgled zaboraviv\xc5\xa1i ili ne mare\xc4\x87i na mogu\xc4\x87nost skretanja prijateljeve ovisnosti u kockanje. Nakon \xc5\xa1to Dolan u\xc4\x91e u dug od 57.000 dolara i po\xc4\x8dne propu\xc5\xa1tati rate, Christopher i Little Paulie Germani ga pretuku. J.T. izgubi neke scenaristi\xc4\x8dke anga\xc5\xbemane, produbiv\xc5\xa1i tako vlastiti problem. Na kraju ponovno po\xc4\x8dne uzimati heroin, \xc5\xa1to navede Christophera da mu pomogne uputiti ga natrag na odvikavanje (nakon \xc5\xa1to je uzeo njegov BMW Z3 kao dio isplate)._NEWLINE_Tonyjevo prijateljstvo s Fran po\xc4\x8dinje blijedjeti. On shva\xc4\x87a kako je njegov otac \xc4\x8desto provodio vrijeme s njom kad je bio potreban u vlastitom domu, uklju\xc4\x8duju\xc4\x87i one no\xc4\x87i 1975. kad je njegova majka hospitalizirana zbog spontanog poba\xc4\x8daja i kad je Tony morao lagati za oca. Razgovaraju\xc4\x87i o tome s dr. Melfi, ona mu sugerira kako bi trebao imati vi\xc5\xa1e suosje\xc4\x87anja za svoju majku. Tony ostaje ambivalentan, primijetiv\xc5\xa1i kako je ona natjerala njegova oca da pokloni Tippy._NEWLINE_Tony se kasnije s prijateljima gosti u Bada Bingu gdje pretjeruju s verzijama pri\xc4\x8da o Franinoj vezi s JFK-om.'